Q.  F.  Fq.  S. 

STATUTA  SOLENNIA 


DE 

DOCTORATUS  IN  MEDICINA  GRADU 

IN  ACADEMIA  EDINBURGENA, 

CAPESSENDO, 

IN  POSTERUM 

JUBENTE  SENATU  ACADEMICO, 

OBSERVANDA. 

% 

I. 

Nemo  ad  doctoratus  in  medicina  gradum 
promoveatur,  priusquam  quadriennium,  in  Aca¬ 
demia  Edinburgena,  aut  in  alia  Academia,  ubi  alum¬ 
ni  ad  Summos  in  Medicina  Honores  promoveri  so¬ 
liti  sunt,  per  Sex  saltem  Menses  quotannis,  Medi¬ 
cinae  studio  impenderit ;  nisi 

1.  Qui  jam  evectus  fuerit  ad  Gradum  Magistri 
Artium,  in  Academia  quavis  Scotica,  vel  ad  parem 
Gradum  in  alia  Academia,  opera  quadriennium  Li- 

teris  et  Artibus  prius  dedita,  quam  ad  Medicinae 
studium  se  contulerit. 

2.  Qui,  praeter  studia  sua  medica  in  Academiis, 
— -alio  insuper  anno, — -Nosocomium  quoddam  publi¬ 
cum,  ubi  aegri  octoginta  vel  plures  decumbere  so¬ 
lent,  per  sex  saltem  menses  frequentaverit, — et  cu¬ 
rationi  a  Medicis  vel  Chirurgis  ibi  institutae  adfue¬ 
rit ; 

3.  Qui  per  spatium  unius  saltem  anni  in  re  me¬ 
dica  Exercitus  vel  Classis  Britannicae,  vel  Societa¬ 
tis  mercaturas  in  India  Orientali  facientium,  occu¬ 
patus  fuerit. 

Illi  autem  qui  quamlibet  ex  his  conditionibus 
absolverit,  Gradum  Doctoratus  consequi  liceat,  post¬ 
quam  triennium  in  hac  aut  alia  Academia  supra 
definita,  Medicinae  studio  se  dederit. 


II. 

Nemo  Exercitationes  ad  Gradum  Doctoratus 
capessendum  subeat,  qui  non  testimoniis  idoneis  os¬ 
tendat. 

Primo ,  Sequentibus  quas  Scientia  Medica  com¬ 
plectitur  Disciplinis,  sub  Medicinae  Professoribus  in 
hac  aut  alia  Academia  supra  definita,  semel  vel  sae¬ 
pius  se  operam  dedisse,  scilicet, 

ANATOMLE  et  CHIRURGLE,  . 

CHEMLE, . 

materia:  medica:  et  phar¬ 
maceutica:,  . 

medicina:  theoretica:,  .  . 

medicina:  practica:,  .  .  . 

REI  OBSTETRICA:,  et  morbis 
FCEM1NIS  INFANTIBUSque 
PROPRIIS, . 

MEDICINA;  CLINICA:,  scilicet  Cu- 
rationi  aegrorum  in  Nosocomio 
Publico  decumbentium,  a  Medici¬ 
nae  Professore  institutae,  et  Praelec¬ 
tionibus  liabitis  de  iisdem  aegris, 


Per  curricula 
Sex  Mensium ; 


Per  curriculum 
Sex  Mensium, 
vel  per  duo  cur¬ 
ricula  Trium 
Mensium  ; 


BOTANICAG, 


C  Per  curriculum 
}  Trium  Men- 
sium. 


Secundo ,  Duabus  saltem  ex  sequentibus  etiam 
Disciplinis  (a  seipso,  prout  sibi  maxime  conveniant, 
eligendis)  in  hac  aut  alia  Academia  supra  definita 
se  operam  dedisse,  scilicet, 

ANATOMICE  PRACTIOE, 

HISTORLE  NATURALI,  . 

MEDICINAS  LEGALI,  .  . 

CHIRURGIAS  CLINICAS,  . 

CHIRURGIAS  MILITARI,  . 


Per  curriculum 
>  Trium  saltem 
Mensium  *. 


*  Medicinae  autem  Clinicae,  et  Chirurgiae  Clinicae,  uno 
eodemque  tempore  operam  dare  non  licebit. 

Tertio ,  Singulis  annis  Academicis  duabus  sal¬ 
tem  ex  Disciplinis  supradictis,  quae  curriculis  semes¬ 
tribus  peraguntur,  vel  uni  ex  illis,  et  duabus  ex  su¬ 
pradictis  trimestribus,  se  operam  dedisse. 

Quarto,  Praeter  curriculum  Medicinae  Clinicae 
jam  praescriptum,— alio  insuper  anno, — per  sex  sal¬ 
tem  menses,  Nosocomium  quoddam  publicum  hic 
aut  alibi  se  frequentasse,  ubi  octoginta  aegri  decum¬ 
bere  solent,  et  curationi  a  Medicis  vel  Chirurgis  ibi 
institutae  adfuisse. 

III 

Nemo  gradum  dqctoratus  cou sequatur,  qui 
non,  unum  saltem  annum,  in  Academia  Edinburgena, 
modo  jam  praescripto,  Medicinae  studio  impenderit. 

IV. 

Quicunque  honores  Medicinae  ambierit,  ante 
diem  XXIVUM  Martii,  de  consilio  suo  Facultatis 
Medicae  Decanum  certiorem  faciat,  et  illi  tradat, 

1.  Autographum  his  verbis,  “  Ego - - — 

“  gradum  Doctoratus  in  Medicina  ambiens,  serio  et 
“  sancte  Medicinae  Professoribus  et  Almae  Acade- 
“  miae  Edinburgenae  assevero,  et  hoc  scripto  meo  tes- 
“  tatum  cupio,  me  unum  et  vigesimum  rEtatis  Ari- 
“  num  jam  complevisse  (vel,  si  ita  res  se  habuerit, 
“  ante  diem  proximum  solennem  esse  completurum), 

“  et  me  esse  liberum,  scilicet  nullius  Chirurgi,  aut 
“  Pharmacopolae,  aut  alius  cujusvis  artificii  Magistri 
“  servitio  addictum,  ut  discipulum,  vel  Tironem,  vel 
“  Ministrum,  qualis  Anglice  dicitur  an  Appren - 
“  tice 

2.  Descriptionem  Studiorum  suorum,  tum  in 
Literis  et  Artibus,  tum  etiam  in  Medicina,  atque 
de  his  testimonia ; 

3.  Dissertationem  M  edicam  Inauguralem,  a  se- 
ipso  lingua  Latina  compositam,  ut  Professor  aliquis, 
a  Decano  designandus,  eam  perlegat,  et  perlectae 
scriptam  suam  testificationem  apponat. 

V. 

Ante  quam  tentamini  de  re  medica  subjiciatur 
Candidatus,  Facultati  Medicae  conventu  speciali  et 
privato  ostendat,  se  lingua  Latina  jam  satis  esse  doc¬ 
tum  ;  quod  si  non  ita  sit,  exercitationes,  pro  Gradu 
Doctoratus,  hac  lingua  praecipue  peragendae,  non  ha¬ 
beantur.  Sin  autem  Professori ous  de  hac  re  satis- 
'  faciat,  tunc  Quaestio  vel  viva  voce  vel  scripto,  statim 
habenda  est,  de  variis  quas  Scientia  Medica  com¬ 
plectitur  disciplinis. 


VI. 

Si  quis,  hac  quaestione  privatim  habita,  Candi¬ 
datorum  numero  retineri  dignus  non  existimabitur, 

duabus  saltem  ex  supradictis  (Sect.  II.)  disciplinis, 
sub  Medicinae  Professoribus  in  hac  aut  alia  Acade¬ 
mia  supra  definita,  per  alium  insuper  annum  operam 
det,  antequam  exercitationes  iterum  subeat. 

VII. 

Si  Candidatus,  quaestione  privatim  habita,  pro¬ 
moveri  merebitur,  illi  statim  tradantur  du^e  mor¬ 
borum  HISTORIAE,  CU111  QUAESTIONIBUS  SUBJUNC¬ 
TIS,  ut  commentis  lingua  Latina  scriptis,  illas  illus¬ 
tret,  his  commoda  responsa  reddat ;  tum  Historias 
ita  illustratas,  una  cum  Responsis  suis,  post  decem 
dies  Professoribus  proponentibus  tradat,  atque  ea¬ 
dem,  die  VITO  Julii,  coram  Facultate  Medica  de¬ 
fendat. 


VIII. 

Candidato,  si  post  primum  periculum  factum, 
probatus  fuerit,  Dissertationem  suam  Inauguralem 
prelo  subjicere  liceat,  nec  tamen  imperetur :  Disser¬ 
tationis  cuj usque  excusae  quadraginta  exemplaria  Fa¬ 
cultatis  Medicae  Decano,  die  VITO  Julii,  tradantur. 

IX. 

Si  Candidatus  iterum  a  Medicinae  Facultate 
fuerit  probatus,  ejusdem  Facultatis  Decanus  quae 
gesta  fuerint  senatui  academico  renunciabit ; 

cujus  approbatione  et  auctoritate  Candidatus  Dis¬ 
sertationem  suam  in  Comitiis  Academicis,  die  XIMO 
Julii,  lingua  Latina,  defendere  jubeatur:  Tum,  si 
Senatui  placuerit,  laboris  et  studiorum  praemium, 
summos  in  Medicina  Honores,  guadum  nempe 
doctoratus,  more  solenni,  die  XIXM0  Julii  conse¬ 
quatur. 


X 

Facultas  Medica  semper  intra  Academiae  Po¬ 
moeria,  Hora  Decima  ante  meridiem,  diebus  supra- 
dictis,  conveniet.  Et  si  quis  Candidatus,  sine  gravi 
causa,  hora  abfuerit  statuta,  huic,  occasione  neglecta, 
nec  ad  ulteriora  pericula  progredi,  nec  Gradum  Doc¬ 
toratus  hac  vice  assequi,  licebit. 


N.  B.  II ac  sunt  Statuta  de  studiis ,  pro  Gradu  Doctoratus , 
omnium  qui  posthac  ad  Medicincc  studium  se  confe¬ 
rant.  Eorum  autem  qui  jam  Medicincc  studiosi  sunt , 
studia  dirigenda  sunt  Statutis  Solennibus  jam  editis , 

G  TJTJ.  P.  ALISON ;  Med.  Theor.  Prof. 

E  acuit.  Med.  Decan. 

E  Tabulis  Academiae,  jubente  Senatu  Academica,  describenda  curavit, 

ANDRE  AS  DUNCAN ,  Mat.  Med.  Prof. 

Acad.  a  Secretis ,  et  Ribliothecarius. 


Data  Edinburgi ,  in  Acad.  Jac.  Reg.  | 
Anno  Salutis  Humance  mdcccxxvjii.  j 


EDINBURGI,  NEILL  ET  SOCII  EXCUDEBANT. 


